Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 705/11/6606	Lučenec, 20.2.2012
EEČ : 2-47-16-2012

U Z N E S E N I E

Trestná vec:	obvinený XXXXX 
Prečin:	krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Lučenec
Rozhodnutie:
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Obvinený dňa 05.11.2011 o 13.00 hod. z bytu na IV. poschodí na Rúbanisku č. II/53 v Lučenci, odcudzil notebook zn. ACER, typ Extensa 5430, v. č. LXEBZ0C00184327A322000 aj s brašňou Base XX, v ktorej sa nachádzala nabíjačka s optickou myšou zn. Genius, v. č. 162954200748, tieto veci následne odpredal, čím spôsobil škodu pre XXXXX, nar. XXXXX, bytom XXXXX, XXXXX vo výške 350 €.
Právna veta:
lebo je trestné stíhanie neprípustné podľa § 9 odsek 1 písmeno f
Odôvodnenie:
	Poverený policajt OO PZ v Lučenci uznesením č. ORP-2471/LC-LC-11 zo dňa 02.12.2011 začal trestné stíhanie podľa § 199 odsek 1 Trestného poriadku a súčasne vzniesol obvinenie podľa § 206 odsek 1 Trestného poriadku XXXXX pre prečin krádeže podľa § 212 odsek 1 Trestného zákona na tom skutkovom základe ako je to uvedené vo výrokovej časti tohto uznesenia.

  Dňa 14.02.2012 poverený policajt PZ v zmysle ustanovenia § 209 odsek 1 Tr. por. predložil prokurátorovi spisový materiál s návrhom na  zastavenie trestného stíhania. Na základe tohto návrhu som preskúmal príslušný vyšetrovací spis a dospel som k záveru, že  návrh povereného policajta PZ je dôvodný.  

Poškodený XXXXX v zápisnici o svojom výsluchu zo dňa 27.01.2012 uviedol, že súhlas na trestné stíhanie svojho nevlastného syna XXXXX berie späť. 

 V zmysle ustanovenia § 211 odsek 1 Trestného  poriadku, trestné stíhanie pre prečin krádeže podľa § 212 odsek 1 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď možno začať a v začatom trestnom stíhaní pokračovať iba so súhlasom poškodeného. Podľa § 9 odsek 1 písmeno f) Trestného poriadku trestné stíhanie musí byť zastavené, ak nebol daný súhlas poškodeného alebo tento súhlas bol vzatý späť. 

Nakoľko v danom prípade súhlas poškodeného bol vzatý späť, bolo potrebné podľa § 215 odsek 1 písmeno d) Trestného poriadku trestné stíhanie zastaviť, pretože je neprípustné s poukazom na ustanovenie § 9 odsek 1 písmeno f) Trestného poriadku. 
Poučenie:
Proti tomuto uzneseniu je prípustná sťažnosť, ktorú možno podať v lehote do 3 dní odo dňa jeho oznámenia cestou tunajšej prokuratúry na Krajskú prokuratúru v Banskej Bystrici. Sťažnosť má odkladný účinok.

JUDr. Peter Vaňo
prokurátor